સાતમાં પગારપંચ સહીત અનેક મુદ્દાઓ અને માંગણીઓ નહીં સ્વીકારતા બીલીમોરા નગરપાલિકાના કર્મચારીઓ પણ ત્રણ દિવસ હડતાલ પાડી રાજ્યની 162 પાલિકાએ આપેલા બંધને સમર્થન આપી કામગીરીથી અળગા રહ્યા હતા. બીલીમોરા પાલિકાના કાયમી અને સફાઇ કર્મચારીઓ એવા 65 કર્મચારીઓ તા.11-12 અને 13 એમ ત્રણ દિવસ દરમિયાન રાજ્યની 162 નગરપાલિકાઓએ આપેલા હડતાલને સમર્થન આપ્યું હતુ અને હડતાળ પર ઉતર્યા હતા. પોતાની માંગણીઓની રજુઆતો વારંવાર કરવા છતા અને તબક્કાવાર અનેક કાર્યક્રમો પણ આપવા પછી પણ સહકાર દ્વારા કર્મચારીઓના હિત માટે નિર્ણય નહી લેવાયો હતો. આખરે હડતાલના સમર્થનમાં પાલિકાના પણ 65 કર્મચારીઓ હડતાલ પર ઉતર્યા છે. સામી દિવાળીએ સફાઇ કામગીરી તથા પાલિકાની વહીવટી કામગીરીને ગંભીર અસર પહોંચશે.